**MĖSOS IR MĖSOS produktŲ PIRKIMO SUTARTIS**

2025 m. d.Nr**.**

Vilnius

Vilniaus lietuvių namai, juridinio asmens kodas 190979161, kurio registruota buveinė yra Dzūkų g.43, Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Gintauto Rudzinsko, veikiančio pagal įstaigos nuostatus (toliau – Pirkėjas), ir Pardavėjas      , juridinio asmens kodas      , kurios buveinė yra registruota adresu      , duomenys apie įmonę kaupiami ir saugomi Lietuvos Respublikos juridinių asmenų registre, atstovaujama      , veikiančio (-ios) pagal įmonės įstatus (toliau – Pardavėjas), toliau kartu šioje prekių viešojo pirkimo – pardavimo sutartyje vadinami „Šalimis“, o kiekvienas atskirai – „Šalimi“, sudarė šią ***Mėsos ir mėsos produktų*** viešojo pirkimo – pardavimo sutartį, toliau vadinamą „Sutartimi“ “Pirkimo sutartimi” , ir susitarė dėl toliau išvardintų sąlygų.

**I SKYRIUS**

**SUTARTIES DALYKAS**

1. Sutarties dalykas yra ***Mėsos ir mėsos produktų*** (toliau – Prekės) tiekimas adresu Dzūkų g. 43, Vilnius pagal Pirkėjo Pardavėjui pateiktus užsakymus.

2. Pirkėjas įsipareigoja pirkti Prekes ir už jas sumokėti Sutarties priede (Pardavėjo pasiūlymas) nurodytus įkainius, o Pardavėjas įsipareigoja Prekes pristatyti šioje Sutartyje numatytomis sąlygomis. Pirkėjui šios Sutarties tikslas yra gauti Prekes nustatytu laiku, tinkamos kokybės ir tinkamais kiekiais, pagal Sutarties priede nustatytus reikalavimus, todėl Pardavėjas įsipareigoja griežtai išvardytų reikalavimų laikytis. Perkamų Prekių kainos nustatytos atlikus ***Mėsos ir mėsos produktų*** pirkimą supaprastinto atviro konkurso būdu.

3. Pagal šią Sutartį Pirkėjas neprisiima jokių išankstinių finansinių įsipareigojimų.

**II SKYRIUS**

**PREKIŲ KAINA IR ASORTIMENTAS**

4. Prekių įkainiai, savybės ir asortimentas nurodyti Sutarties priede – Pardavėjo pasiūlyme, kuris yra neatskiriamas šios Sutarties dalis. Pirkėjas numato galimybę įsigyti prekių sąraše nenurodytų, tačiau su pirkimo objektu susijusių prekių neviršijant 10 procentų pradinės sutarties vertės. Už prekių sąraše nenurodytas, tačiau su pirkimo objektu susijusias prekes bus apmokėta ne didesnėmis nei užsakymo dieną Pardavėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis. Jei sutarties priede nurodyta Prekė nebegamina, ji gali būti keičiama tik į sutarties priede nurodytą techninę specifikaciją atitinkančią Prekę. Prekės keitimui turi būti pateiktas Prekės gamintojo patvirtinimas ar kitas dokumentas įrodantis, kad gamintojas nebegamina konkrečios prašomos pakeisti Prekės. Dėl Prekės pakeitimo pasirašomas susitarimas, kuris tampa sutarties dalimi. Įsigyjamų Prekių kiekis priklausys nuo poreikio, ir Pirkėjas neįsipareigoja Sutarties priede nurodyto preliminaraus kiekio įsigyti.

5. Į Prekių įkainius įskaičiuotas PVM, kiti mokesčiai, transportavimo, pristatymo ir bet kokios kitos išlaidos, susijusios su Prekėmis ir atsiradusios iki jų perdavimo Pirkėjui Sutartyje nustatyta tvarka.

6. Sutarčiai taikoma fiksuoto įkainio kainodara. Prekių įkainiai nurodyti Sutarties priede- Pardavėjo pasiūlyme. Pradinės Sutarties vertė yra *(nurodyti sumą skaičiais)* Eur, (nurodyti sumą žodžiais) be PVM. PVM sudaro (nurodyti sumą skaičiais) Eur, (nurodyti sumą žodžiais). Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM. Šioje Sutartyje pradinė šios sutarties vertė apskaičiuota pagal tiekėjo pasiūlytą įkainį su PVM ir maksimalius prekių kiekius, nurodytus Sutarties priede. Faktinė mokėtina suma priklausys nuo faktiškai užsakytų ir patiektų prekių kiekių, tačiau negali viršyti pradinės sutarties vertės.

7. Sutarties Prekių įkainių perskaičiavimas inicijuojamas rašytiniu Pardavėjo prašymu. Sutarties Prekių įkainiai perskaičiuojami ne anksčiau kaip po 6 (šešių) mėnesių, jeigu Valstybės duomenų agentūros skelbiami Maisto produktų ir nealkoholinių gėrimų kainų pokyčiai, proc. (https://osp.stat.gov.lt/statistiniu-rodikliu-analize?theme=all#/, pasirenkant: Ūkis ir finansai (makroekonomika)> Kainų indeksai, pokyčiai ir kainos>Vartotojų kainų indeksai (VKI), kainų pokyčiai, svoriai, vidutinės kainos>vartotojų kainų pokyčiai ir įtaka>Maisto produktų ir nealkoholinių gėrimų kainų pokyčiai, proc.>) yra didesni nei 5 proc. palyginti su praėjusių metų atitinkamu laikotarpiu. Sutarties įkainiai perskaičiuojami atsižvelgiant į skelbiamą konkretaus pavadinimo Prekės kainų pokytį atitinkamai padidinant Sutarties įkainį. Jei Lietuvos statistikos departamento skelbiamų Prekių sąraše nėra atitinkamos Prekės, perskaičiuojant jos įkainį taikomas šią Prekę atitinkančios maisto produktų grupės pokyčio dydis, proc.

8. Nauji įkainiai apskaičiuojami pagal formulę:

A\_1=A+(k/100×A), kur

A – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

A1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą (Maisto produktai ir nealkoholiniai gėrimai) apskaičiuotas Vartojimo prekių ir paslaugų kainų pokytis (padidėjimas) (%). „k“ reikšmė skaičiuojama pagal formulę:

k = Ind(naujausias) / Ind(pradžia) x 100 – 100 (proc.) kur

Ind naujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (Maisto produktai ir nealkoholiniai gėrimai).

Ind pradžia – laikotarpio pradžios datos (mėnesio) vartojimo prekių ir paslaugų indeksas (Maisto produktai ir nealkoholiniai gėrimai) perskaičiavimo atveju laikotarpio pradžia (mėnuo) yra konkurso, kurio pagrindu sudaryta ši Sutartis mėnuo.

9. Skaičiavimams indeksų reikšmės imamos dviejų skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.

10.Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

11. Perskaičiuoti Sutarties Prekių įkainiai įforminami rašytiniu Šalių susitarimu. Susitarimas padidinti Sutarties Prekių įkainius ir atitinkamai pakeisti pradinės Sutarties vertę įsigalioja Sutarties Šalims pasirašius susitarimą, kuris bus laikomas neatskiriama Sutarties dalimi.

12. Perskaičiuoti Sutarties įkainiai taikomi tik toms Prekėms, kurios bus tiekiamos po susitarimo dėl Sutarties įkainių perskaičiavimo įsigaliojimo. Prekių, tiektų iki susitarimo dėl Sutarties įkainių perskaičiavimo įsigaliojimo, ir Prekių, patiektų pažeidus Prekių tiekimo terminus ir Pardavėjui nepateikus šių terminų praleidimą patvirtinančių objektyvių įrodymų, Sutarties Prekių įkainiai nebus perskaičiuojami, jei jie didėja.

**III SKYRIUS**

**PREKIŲ KOKYBĖ**

13. Tiekiamų Prekių kokybė, pakuotė ir ženklinimas turi atitikti Lietuvos Respublikos ir (ar) Europos Sąjungos teisės aktų, reglamentuojančių maisto produktų tiekimą vaikų maitinimui, reikalavimus, taip pat galiojančius nacionalinius techninius reglamentus, higienos normas ir kitus privalomus norminius dokumentus.

14. Jei Prekės jų priėmimo metu dalyvaujant Pardavėjo įgaliotam atstovui neatitinka Sutarties prieduose nustatytų kokybės reikalavimų, Prekės iš karto grąžinamos Pardavėjui.

15. Prekių kokybės reikalavimai nustatyti Pardavėjo pasiūlyme, kuris yra neatskiriama šios Sutarties dalis.

**IV SKYRIUS**

**ŠALIŲ TEISĖS IR ISIPAREIGOJIMAI**

16. Pardavėjas įsipareigoja:

16.1. pristatyti Pirkėjui Prekes savo transportu, Sutartyje nustatytais terminais ir sąlygomis;

16.2. parduoti tik kokybiškas ir Sutarties priede nustatytus reikalavimus atitinkančias Prekes;

16.3. tinkamai paruošti visus Prekės dokumentus, pateikti juos Pirkėjui;

16.4. jeigu Pardavėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Pardavėjas Pirkėjui įsipareigoja, kad Sutartį vykdys tik tokią teisę turintys asmenys.

17. Pirkėjas įsipareigoja apmokėti Pardavėjui už pateiktas Prekes pagal Sutartyje numatytą tvarką ir sąlygas.

18. Pardavėjas įsipareigoja vykdant Sutartį laikytis šių aplinkosaugos reikalavimų:

18.1. siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Pirkėjui turi būti pateikta elektroniniu formatu, o dokumentacija, kuri turi būti pasirašoma, pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau – LR aplinkos ministro Įsakymas);

18.2. siekti, kad tiekiant Prekes būtų sunaudojama mažiau gamtos išteklių, skatinti aplinkos užterštumo mažinimą ir taip būtų laikomasi Lietuvos Respublikos aplinkos ministro Įsakymo 4.4.1 punkte nustatyto aplinkos apsaugos kriterijaus, t. y.: siekti, kad būtų vykdoma optimali Prekių logistika pasirenkant optimalius prekių pristatymo maršrutus bei optimalius vežimo kiekius.

19. Tiekdamas ekologinius produktus kartu pateikti galiojančius ekologinės gamybos sertifikatus produktams, ar galiojančius NKP gamintojų sertifikatus, skelbiamus sertifikavimo įstaigų interneto svetainėse, arba kitus lygiaverčiai įrodymus.

20. Pirkėjas turi teisę prašyti Pardavėjo pateikti informaciją ir/ar dokumentus, kuris įrodytų Pardavėjo aplinkosaugos reikalavimą, numatytą Sutarties 18.1. p. laikymąsi;

21. Pirkėjas turi teisę prašyti Pardavėjo pateikti tiekėjo deklaraciją, patvirtinančią Pardavėjo aplinkosaugos reikalavimų, numatytų Sutarties 18.2 p., laikymąsi.

22. mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad pristatomų Prekių (jų sudėtinių dalių) kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte;

23. Pirkėjui pareikalavus, užtikrinti, kad pristatomų Prekių pakuočių kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte, kai šios pakuotės įsigytos mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo

**V SKYRIUS**

**PRISTATYMO SĄLYGOS, PREKIŲ PRIĖMIMAS, GRĄŽINIMAS**

24. Prekes Pirkėjui tieks Pardavėjas.

25. Tuo atveju, kai Pardavėjas vykdo veiklą kitame mieste, Pardavėjas Prekių užsakymams turi turėti nemokamą telefono liniją arba skambinti dėl užsakymų pats.

26. Pardavėjas Prekes pristato, atsižvelgdamas į Pirkėjo poreikį bei Prekių galiojimo terminus: 2-3 kartus per savaitę. Prekių transportavimo sąlygos turi atitikti higienos normų reikalavimus. Prekių priėmimo metu pastebėjus kokybės, įpakavimo ar kitus pažeidimus, surašomas aktas, dalyvaujant Pardavėjo atstovams, ir šios Prekės grąžinamos Pardavėjui.

27. Pardavėjas Prekes tiekia pagal Pirkėjo pateiktus užsakymus.

28. Prekių priėmimas vyksta Pirkėjo sandėlyje.

29. Prekes gali priimti tik Pirkėjo įgaliotas atstovas pagal pateiktą PVM sąskaitą – faktūrą. Sąskaitos turi atitikti Lietuvos Respublikos įstatymų reikalavimus. Jeigu PVM sąskaita – faktūra išrašyta neteisingai ar yra nustatyti kitokie pažeidimai, Pardavėjas privalo pateikti tinkamą PVM sąskaitą – faktūrą. Po to, kai Pirkėjo atstovas pasirašo Prekių perdavimo – priėmimo dokumentuose, Prekės tampa Pirkėjo nuosavybe.

30. Kartu su Prekių tiekimo dokumentais turi būti pateikti Valstybės maisto ir veterinarijos tarnybos ir kokybės pažymėjimai (arba tai žymima ant sąskaitų-faktūrų), produkcijos laikymo techninės sąlygos bei realizacijos terminai. Pirkėjas atsako už tiekiamų Prekių kokybę.

31. Prekių priėmimo metu pastebėjus kokybės, įpakavimo ar kitus pažeidimus, surašomas aktas, dalyvaujant Pardavėjo atstovams, ir šios Prekės grąžinamos Pardavėjui. Prekių grąžinimas įforminamas pagal galiojančius Lietuvos Respublikos norminių dokumentų reikalavimus.

32. Prekių garantinio laikotarpio trukmė sutampa su Prekės tinkamumo naudoti terminu ir pristatymo momentui negali būti mažesne nei **1/3 (trečdalis)** tinkamumo naudoti Prekei nustatyto termino ir turi atitikti Lietuvos higienos normos HN 119:2002 „Maisto produktų ženklinimas“ reikalavimus. Visais atvejais prekės pateikimo metu tinkamumo naudoti (vartoti) terminas negali būti trumpesnis nei 5 dienos.

33. Jei kokybės defektai išaiškėja garantinio laikotarpio metu, Pirkėjas raštu įspėja apie tai Pardavėją. Jei Pardavėjas nepašalina defekto per įspėjime nurodytą laikotarpį, Pirkėjas turi teisę kreiptis į kitą tiekėją dėl reikalingų Prekių pristatymo. Tokiu atveju Pardavėjas privalo apmokėti nuostolius, kurie susidaro dėl Prekių pirkimo iš kito Pardavėjo (prekių kainos skirtumą, pristatymo išlaidas ir kitas išlaidas, kurių Pirkėjas nebūtų mokėjęs Paradvėjui. Pirkėjo patirti nuostoliai išskaičiuojami iš Pardavėjui mokėtinų sumų. Jei Prekės neatitinka kokybės du kartus iš eilės, tai laikoma esminiu Sutarties pažeidimu.

34. Ypatingos skubos atvejais, kai su Pardavėju negalima iš karto susisiekti arba kai susisiekti pavyksta, bet Pardavėjas negali vykdyti Pirkėjo nurodymų dėl Prekių pateikimo, Pirkėjas gali įsigyti reikalingų Prekių Pardavėjo sąskaita. Pardavėjas nedelsiant informuojamas Pirkėjo apie įsigytas Prekes. Pirkėjo patirti nuostoliai išskaičiuojami iš Pardavėjui mokėtinų sumų.

35. Perkamų Prekių kiekiai yra preliminarūs, tai reiškia, kad Prekių kiekis, priklausomai nuo poreikio, gali kisti iki 30 proc. ir Pirkėjas neįsipareigoja išpirkti viso Pardavėjo pasiūlyme nurodyto kiekio.

**VI SKYRIUS**

**ATSISKAITYMO SĄLYGOS**

36. Už Prekes Pirkėjas su Pardavėju privalo atsiskaityti per 30 kalendorinių dienų nuo Prekių pristatymo ir PVM sąskaitos – faktūros pateikimo dienos. Pardavėjas sąskaitą privalo pateikti per informacinę sistemą SABIS (Europos elektroninių sąskaitų faktūrų standartą atitinkanti Sąskaitų administravimo bendroji informacinė sistema), pasiekiamą adresu [SABIS (nbfc.lt)](https://sabis.nbfc.lt/). Pirkėjas elektronines sąskaitas faktūras priima ir apdoroja, naudodamasis informacinės sistemos SABIS priemonėmis, išskyrus Viešųjų pirkimų įstatymo nustatytus išimtinius atvejus.

**VII SKYRIUS**

**Subtiekėjai, jų keitimo tvarka**

37. Sudarius Sutartį, tačiau ne vėliau negu Sutartis pradedama vykdyti, Pardavėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

38. Pardavėjas gali keisti Sutarties priede nurodytus subtiekėjus tik prieš tai raštu pranešęs Pirkėjui apie tokio keitimo būtinybę ir gavęs jo raštišką sutikimą.

39. Pardavėjas Sutarties vykdymo metu gali inicijuoti subtiekėjo, numatyto Sutarties priede, pakeitimą, nurodydamas tokio keitimo motyvus.

40. Jei subtiekėjui Pirkimo dokumentuose buvo keliami kvalifikaciniai reikalavimai arba subtiekėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Pirkėjas reikalauja, kad Pardavėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju

41. Pirkėjui sutikus su subtiekėjo pakeitimu, Pirkėjas kartu su Pardavėju raštu sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.

42. Pirkėjas numato tiesioginio atsiskaitymo su subtiekėjais galimybę, Pirkėjas ne vėliau kaip per 3 darbo dienas nuo šios Sutarties 25 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, Pardavėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Pardavėjui prieštarauti nepagrįstiems mokėjimams subtiekėjui.

**VIII SKYRIUS**

**PATIKRINIMAI**

43. Pirkėjas turi teisę reikalauti, kad Pardavėjas savo sąskaita atliktų tiekiamų Prekių kokybės laboratorinius tyrimus, siekdamas įsitikinti, jog Prekių sudėtis ir kiti kokybės rodikliai atitinka pirkimo dokumentuose nurodytą Prekių specifikaciją, Pardavėjo pasiūlymą, šią Sutartį bei Lietuvos Respublikos ir Europos Sąjungos teisės aktų reikalavimus.Laboratoriniai tyrimai gali apimti Prekių kokybės, pesticidų likučių, mikrobiologinių ir cheminių savybių įvertinimą. Tyrimai turi būti atliekami akredituotoje (sertifikuotoje) laboratorijoje. Pardavėjas privalo pateikti Pirkėjui tyrimų protokolus (rezultatus) per 30 (trisdešimt) kalendorinių dienų nuo Pirkėjo raštiško reikalavimo gavimo dienos. Nepateikus tyrimų rezultatų per nurodytą terminą, tai bus laikoma esminiu Sutarties pažeidimu.

44. Nustačius, kad tiekiamos Prekės struktūra, sudėtis, maistinė vertė ar kiti kokybės rodikliai neatitinka šioje Sutartyje, jos prieduose ar pirkimo dokumentuose nustatytų reikalavimų, Pardavėjas privalo per 15 (penkiolika) darbo dienų nuo Pirkėjo raštiško pranešimo gavimo dienos pateikti alternatyvios Prekės pasiūlymą. Ši alternatyvi Prekė turi atitikti visus Sutarties reikalavimus ir būti pateikta už Sutarties priede nurodytą įkainį, neviršijantį ankstesnio netinkamos Prekės įkainio. Alternatyvios Prekės tiekimas vykdomas tik suderinus su Pirkėju.

**IX SKYRIUS**

**PRISTATYMO TERMINŲ NESILAIKYMAS**

45. Jei Pardavėjas dėl savo kaltės vėluoja pristatyti visas ar kai kurias Pirkėjo užsakyme (paraiškoje) nurodytas Prekes iki Prekių užsakyme numatyto pristatymo termino, Pirkėjas turi teisę be oficialaus įspėjimo ir nesumažindamas kitų savo teisių gynimo priemonių, numatytų Sutartyje, pradėti skaičiuoti 0,02 % baudą už kiekvieną vėluojamą valandą, nuo vėluojamų pristatyti Prekių kainos. Pardavėjui vėluojamų pristatyti Prekių kaina mažinama priskaičiuotu pagal šį punktą baudos dydžiu. Jei tą dieną, kai buvo nurodytas Prekių pristatymo terminas, Prekė nebuvo pristatyta, tai laikoma esminiu Sutarties pažeidimu. Jei dėl vėlavimo pristatyti Prekes neįmanoma tinkamai panaudoti kitų, jau pristatytų Prekių, šiame papunktyje nurodyta bauda skaičiuojama nuo bendros tą dieną užsakytų Prekių vertės.

46. Jei Pardavėjas laiku nepristato Prekių, kaip numatyta 26 punkte, Pirkėjas gali raštu įspėjęs Pardavėją:

46.1. išskaičiuoti baudos sumą iš Pardavėjui mokėtinų sumų;

46.2. nutraukti Sutartį - šiuo atveju Pardavėjui nepriklauso jokia kompensacija;

46.3. sudaryti Sutartį su trečiąja šalimi dėl nepristatytų Prekių tiekimo.

47. Pardavėjas, vėlavęs pateikti ar nepateikęs Prekių, privalo padengti dėl jo kaltės Pirkėjo patirtus nuostolius ir papildomas išlaidas.

48. Pirkėjas, uždelsęs sumokėti Sutarties 36 punkte numatyta tvarka, įsipareigoja Pardavėjui pareikalavus mokėti Pardavėjui 0,02 % delspinigius nuo neapmokėtos sąskaitos dydžio, už kiekvieną uždelstą dieną.

**X SKYRIUS**

**SUTARTIES GALIOJIMO TERMINAS**

49. Sutartis įsigalioja nuo jos pasirašymo dienos ir galioja 12 (dvylika) mėnesių. Prekių tiekimo terminas gali būti pratęstas du kartus po 12 (dvylika) mėnesių, jeigu per pradinį ar pratęstą laikotarpį nebuvo išnaudota visa sutarties vertė (kaina), ir jeigu šalys dėl to raštu susitaria.

50. Sutartis gali būti nutraukta:

51.1. šalių susitarimu;

51.2. vienašališkai, įspėjus kitą šalį prieš 60 kalendorinių dienų.

51.3. Pirkėjas turi teisę nutraukti sutartį:

51.3.1 vienašališkai, Pardavėjui nepateikus nors vienos iš Sutarties priede nurodytų Prekių ilgiau kaip 5 dienas;

51.3.2 vienašališkai dėl esminio sutarties pažeidimo. Esminiu Sutarties pažeidimu pagal šią Sutartį, be kita ko, bus laikomas netinkamas Sutarties vykdymas, kai nepristatytų Prekių, pavėluotai pristatytų Prekių ir netinkamų Prekių vertė (neatsižvelgiant į tai, ar Pirkėjui pareikalavus trūkumai buvo pašalinti) pasiekia 10 proc. pradinės sutarties vertės. Nutraukus Sutartį dėl esminio šios sutarties pažeidimo, Pirkėjas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Pardavėją į Nepatikimų tiekėjų sąrašą.

51.3.3 Pirkėjas turi teisę vienašališkai ne vėliau kaip prieš 10 kalendorinių dienų informavęs Pardavėją, nutraukti Pirkimo sutartį, jeigu Pardavėjui iškeliama bankroto byla, jis likviduojamas ar sustabdoma jo veikla arba Viešųjų pirkimų įstatyme numatytais pagrindais.

**XI SKYRIUS**

**Force Majeure**

52. Nė viena Pirkimo sutarties Šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.

53. Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. 10.3. Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

**XII SKYRIUS**

**Pirkimo sutarčiai taikytina teisė ir ginčų sprendimas**

54. Šalių tarpusavio santykiai, neaptarti sutartyje, reguliuojami Lietuvos Respublikos teisės aktų nustatyta tvarka.

55. Visus Pirkėjo ir Pardavėjo ginčus, kylančius iš sutarties ar su ja susijusius, Šalys sprendžia derybomis. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

56. Nepavykus ginčo išspręsti derybomis per 20 (dvidešimt) darbo dienų nuo derybų pradžios, bet koks ginčas sprendžiamas Lietuvos Respublikos teismuose, vadovaujantis Lietuvos Respublikos teise.

**XII SKYRIUS**

**KITOS SĄLYGOS**

57. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

58. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

59. Pirkėjo paskirtas asmuo, atsakingas už Sutarties vykdymą yra Valgyklos vedėja Rasa Černiauskienė. Pirkėjo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra Viešųjų pirkimų specialistė Vilma Bingelienė.

60. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

61. Sutartis sudaroma lietuvių kalba.

62. Sutartis surašoma dviem turinčiais vienodą juridinę galią egzemplioriais, kiekvienai Šaliai po vieną.

63. Sutarties priedai:

63.1. Pardavėjo pasiūlymas;

63.2. Maisto priedų, kurių neturi būti vaikams maitinti skirtuose maisto produktuose, sąrašas (Vaikų maitinimo organizavimo tvarkos aprašo, patvirtinto Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 (Lietuvos Respublikos sveikatos apsaugos ministro 2018 m. balandžio 10 d. įsakymo Nr. V-394 redakcija) 3 priedas.

**SUTARTIES ŠALIŲ REKVIZITAI**

|  |  |
| --- | --- |
| **PIRKĖJAS**  Vilniaus lietuvių namai  kodas 190979161  Dzūkų g. 43, LT-02116 Vilnius  Tel. (8 5) 269 5173  El. paštas [rastine@lietuviunamai.vilnius.lm.lt](mailto:rastine@lietuviunamai.vilnius.lm.lt)  Lietuvos Respublikos finansų ministerija,  kodas 40400,  A. s. LT524040063610001646  Direktorius  Gintautas Rudzinskas  A.V. | **PARDAVĖJAS**  A.V. |

**MAISTO PRIEDŲ, KURIŲ NETURI BŪTI VAIKAMS MAITINTI TIEKIAMUOSE MAISTO PRODUKTUOSE, SĄRAŠAS**

**1. Dažikliai**:

1.1.   E 102           tartrazinas;

1.2.   E 104           chinolino geltonasis;

1.3.   E 110           saulėlydžio geltonasis FCF, apelsinų geltonasis S;

1.4.   E 120           košenilis, karmino rūgštis, karminas;

1.5.   E 122           azorubinas, karmosinas;

1.6.   E 123           amarantas;

1.7.   E 124           ponso 4R, košenilis raudonasis A;

1.8.   E 127           eritrozinas;

1.9.   E 129           alura raudonasis AC;

1.10. E 131           patentuotas mėlynasis V;

1.11. E 132           indigotinas, indigokarminas;

1.12. E 133           briliantinis mėlynasis FCF;

1.13. E 142           žaliasis S;

1.14. E 151           briliantinis juodasis BN;

1.15. E 155           rudasis HT;

1.16. E 180           litolrubinas BK.

**2. Konservantai ir antioksidantai**:

2.1. E 200             sorbo rūgštis;

2.2. E 202             kalio sorbatas;

2.3. E 203             kalcio sorbatas;

2.4. E 210             benzenkarboksirūgštis;

2.5. E 211             natrio benzoatas;

2.6. E 212             kalio benzoatas;

2.7. E 213             kalcio benzoatas;

2.8. E 220‒228    sieros dioksidas ir sulfitai.

**3. Saldikliai**:

3.1.   E 950           acesulfamas K;

3.2.   E 951           aspartamas;

3.3.   E 952           ciklamatai;

3.4.   E 954           sacharinai;

3.5.   E 955           sukralozė;

3.6.   E 957           taumatinas;

3.7.   E 959           neohesperidinas DC;

3.8.   E 960           steviolio glikozidai;

3.9.   E 961           neotamas;

3.10. E 962           aspartamo-acesulfamo druska;

3.11. E 969          advantamas.

**4. Aromato ir skonio stiprikliai:**

4.1.   E 620           glutamo rūgštis;

4.2.   E 621           mononatrio glutamatas;

4.3.   E 622           monokalio glutamatas;

4.4.   E 623           kalcio glutamatas;

4.5.   E 624           monoamonio glutamatas;

4.6.   E 625           magnio glutamatas;

4.7.   E 626           guanilo rūgštis;

4.8.   E 627           dinatrio guanilatas;

4.9.   E 628           dikalio guanilatas;

4.10. E 629           kalcio guanilatas;

4.11. E 630           inozino rūgštis;

4.12. E 631           dinatrio inozinatas;

4.13. E 632           dikalio inozinatas;

4.14. E 633           kalcio inozinatas;

4.15. E 634           kalcio5´-ribonukleotidai;

4.16. E 635           dinatrio5´-ribonukleotidai.